**Kirjalik kutse**

Tallinna Keskkonna- ja Kommunaalamet kutsub Teid esitama pakkumust ostumenetluses, mille eesmärk on teostada müratasemete mõõtmised erinevates asukohtades.

|  |  |
| --- | --- |
| **Ostumenetluse nimetus** | Liiklusmüra mõõtmised valitud asukohtades |
| **Hankija** | Tallinna Keskkonna- ja Kommunaalamet, registrikood 75014913, Harju tn 13 Tallinn 10146 |
| **Eduka pakkumuse valiku kriteerium** | iga osa (uuringuala) madalaim hind |
| **Pakkumuse esitamise aeg ja koht** | **18.06.2025,** liis.korp@tallinnlv.ee  |
| **Pakkumus peab sisaldama** | - maksumuse vormi (lisa 1) |
| **Riigihanke eest vastutav isik** | Liis Korp, välisõhu ja keskkonnamüra spetsialist |

Käesoleva ostumenetlusega tellitakse mõõtmised järgmistes asukohtades ja on jagatud neljaks osaks:

**Osa 1:**

1. Laagna tee – lõigus Võidujooksu sild kuni Varraku sild;
2. Peterburi mnt – lõigus Katusepapi tn kuni Väike-Paala tn ja koos Majaka põigu ja Pae tn vahelise alaga;
3. Männi park (Sõpruse pst – Keskuse tn);

**Osa 2:**

1. A.H Tammsaare tee – lõigus Marsi tn 10 kuni Tallinn-Keila raudtee;
2. Suur-Ameerika tn – lõigus Endla tn kuni Pärnu mnt;
3. Rannamõisa tee – lõigus Lõuka tn kuni Tallinna piir;
4. A.H Tammsaare tee – lõigus Ehitajate tee kuni Nõmme tee koos Parditiigi pargiga;

**Osa 3:**

1. Endla tn – lõigus Paldiski mnt kuni Tallinn-Tapa raudtee
2. Paldiski mnt – lõigus Endla tn kuni Tallinn-Tapa raudtee
3. Löwenruh park (Mustamäe tee, Räägu tn, Algi tn, Linnu tee);
4. Raudteelõik 1 – lõigus Rivi tn kuni Laine tn 30);

**Osa 4:**

1. Raudteelõik 2 – lõigus Vabaduse pst 178 kuni Pärnade puiestee.
2. Lasteaiad: Toom-Kuninga tn 13a; Endla tn 21

Ostumenetluse kutse lisas 1 tuleb töö teostamise maksumus märkida iga osa kohta eraldi. Hinnapakkumise esitamine kõigi osade kohta ei ole kohustuslik, mis tähendab, et kõigi osade kohta ei pea maksumust märkima. Kui mõne osa kohta ei soovita esitada maksumust, siis tuleb vastav lahter tühjaks jätta või märkida arusaadavalt, et ei soovi maksumust esitada.

Iga osa kohta valitakse edukas pakkumus eraldi, lähtuvalt madalaima hinna kriteeriumist. Kui te esitate pakkumised kõigile osadele ja teie pakkumised osutuvad valituks kõigis neljas osas, siis eeldame, et olete valmis tööd tegema kõikidel aladel.

1. **Uuringu teostamise tingimused**

Mõõtmised peab läbi viima pädev mõõtja, kes on akrediteeritud või erialaselt pädevaks mõõtjaks tunnistatud.

Eesmärk on teostada mõõtmised, hindamaks liiklusest tulenevad müratasemed müratundliku hoonega alal ning nende vastavus keskkonnaministri 16.12.2016. a määrusele nr 71 „[Välisõhus leviva müra normtasemed ja mürataseme mõõtmise, määramise ja hindamise meetodid](https://www.riigiteataja.ee/akt/121122016027?leiaKehtiv)“ (edaspidi KeM määrus nr 71) lisas 1 toodud normtasemetele. Lisaks teostada maksimaalsete müratasemete mõõtmised (KeM määrus nr 71 § 6 lg 2).

* 1. **Liiklusmüra mõõtmised teelõikudel**

Mõõtmised tuleb läbi viia septembris või oktoobris. Teostada mõõtmised igal lõigul vähemalt kahes mõõtepunktis. Mõõtepunktide asukohad valida koostöös tellijaga. Mõõtmised viia läbi tööpäeval ja mõõtmiste pikkuseks vähemalt 24h. Mõõtmiste põhjal koostada tabel, kus oleks toodud hinnatud tase päevase ja öise ajaperioodi kohta. Maksimaalsed müratasemed näidata terve mõõtmisperioodi jooksu.

* 1. **Lasteaiad:** **Toom-Kuninga tn 13a; Endla tn 21**

Mõõtmised tuleb läbi viia septembris, kui lasteaed on tavapäraselt avatud. Mõõtmised viia läbi lasteaia kinnistutel tööpäeval alates kell seitse hommikul ja mõõtmiste pikkuseks vähemalt 12h. Mõõtmiste põhjal tuua välja hinnatud müratase päevasel perioodil. Maksimaalsed müratasemed näidata terve mõõtmisperioodi jooksul. Kontaktisikuteks lasteaedades on Toom-Kuninga 13a: direktor Vivika Vahesalu (+372 53919171; roomutarekese@roomu.edu.ee)ning Endla 21: direktor Grüüne Ott (+372 660 9837; endla@endla.edu.ee).

1. **Töö vormistamise ja esitamise tingimused**

Töö tulemused ja järeldused vormistatakse aruandena. Aruandes esitatakse metoodikate kirjeldus, lähteandmed, hinnangu aluseks olevad meetodid, standardid, seadusandlus jms, tulemuste kirjeldus, hinnangu analüüs ja järeldused.

Töö täitmise tähtaeg on esimesel võimalusel, kuid mitte hiljem kui **01.11.2025**. Tellimus esitatakse nädala jooksul alates pakkumuse esitamise tähtajast.

1. **Ostumenetluse tingimused**
	1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele esimesel võimalusel, kuid mitte hiljemalt kui kahe tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
	2. Hankijal on õigus vajadusel muuta kutset enne pakkumuste esitamise tähtaega. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
2. **Nõuded pakkumusele**
	1. Pakkumus on pakkuja tahteavaldus tellimuse täitmiseks/lepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud.
	2. Hilinenud pakkumusi hankija vastu ei võta.
	3. Pakkumus peab sisaldama:
		1. Pakkumuse maksumust vastavalt lisale 1;
	4. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
	5. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas. Pakkumuse maksumus ei ole konfidentsiaalne.
3. **Pakkumuste kontrollimine, hindamine ja eduka pakkumuse valik**
	1. Hankija kontrollib tähtaegselt esitatud pakkumuste vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
	2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
	3. Kutses esitatud tingimustele vastavate pakkumuste seast valib hankija eduka pakkumuse välja madalaima hinna alusel. Juhul, kui esitatud maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdsete pakkumustega esitanud pakkujatel liisuheitmise juures viibida.
	4. Kui edukas pakkuja võtab hankijast mitteolenevatel põhjustel oma pakkumuse tagasi või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, siis hankija võib tunnistada edukaks esialgsel hindamisel järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
4. **Pakkumuste tagasi lükkamine ja ostumenetluse kehtetuks tunnistamine.**
	1. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne eduka pakkumuse valimist või enne tellimuse tegemist. Hankija teavitab pakkujaid kõigi pakkumuste tagasilükkamisest.
	2. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.

Kirjaliku kutse lisa 1

„Pakkumuse maksumuse esildise vorm“

**Ostumenetluse „Liiklusmüra mõõtmised valitud asukohtades“ pakkumuse maksumuse esildis**

Pakkuja \_\_\_\_\_\_\_\_\_\_ poolt ostumenetluses „Liiklusmüra mõõtmised valitud asukohtades“ pakutavate osade maksumused\* on järgmised:

|  |  |  |  |
| --- | --- | --- | --- |
|   | Osad | maksumus ilma käibemaksuta (eurot) | maksumus käibemaksuga (eurot) |
| 1) | * Laagna tee lõik Võidusõidu sild kuni Varraku sild;
* Peterburi mnt – lõigus Katusepapi tn kuni Väike-Paala tn ja koos Majaka põigu ja Pae tn vahelise alaga;
* Männi park (Sõpruse pst – Keskuse tn);
* A.H Tammsaare tee – lõigus Marsi tn 10 kuni Tallinn-Keila raudtee
 |   |   |
| 2) | * Suur-Ameerika tn – lõigus Endla tn kuni Pärnu mnt;
* Rannamõisa tee – lõigus Lõuka tn kuni Tallinna piir;
* A.H Tammsaare tee – lõigus Ehitajate tee kuni Nõmme tee koos Parditiigi pargiga;
* Endla tn – lõigus Paldiski mnt kuni Tallinn-Tapa raudtee
 |   |   |
| 3) | * Paldiski mnt – lõigus Endla tn kuni Tallinn-Tapa raudtee
* Löwenruh park (Mustamäe tee, Räägu tn, Algi tn, Linnu tee);
* Raudteelõik 1 – lõigus Rivi tn kuni Laine tn 30);
* Raudteelõik 2 – lõigus Vabaduse pst 178 kuni Pärnade puiestee.
 |   |   |
| 4) | Lasteaiad: * Toom-Kuninga tn 13a;
* Endla tn 21
 |  |  |

*\*Töö teostamise maksumus tuleb märkida iga osa kohta eraldi. Töö teostamine kõigil aladel ei ole kohustuslik, mis tähendab, et kõigi osade kohta ei pea maksumust märkima. Kui mõne osa kohta ei soovita esitada maksumust, siis tuleb vastav lahter tühjaks jätta või märkida arusaadavalt, et ei soovi maksumust esitada. Iga osa kohta valitakse edukas pakkumus eraldi, lähtuvalt madalaima hinna kriteeriumist.*

Pakkumuse maksumus peab sisaldama nõuetekohaseks teenuse osutamiseks ja lepingu täitmiseks kõiki kulusid sh personalikulusid jm nimetamata kulusid.

Esitatud pakkumus peab olema jõus vähemalt 30 päeva alates pakkumuste esitamise tähtpäevast.

Pakkuja esindaja

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(*allkirjastatud digitaalselt*)